નોંધપાત્ર વસ્તુ એ છે કે ઉત્તરપ્રદેશના ઘણાં શહેરોમાં હજુ પણ ઓપન ગટરો છે એટલે એના કારણે મચ્છરોનો ત્રાસ રહેતો જ હશે. ઉપરથી ઈલેક્ટ્રીસિટી ગાયબ રહેતી હશે અને મચ્છર અગરબત્તીઓનો ધુમાડો રાજીવ રૌતેલા સાહેબના નાજુક ફેફસાને તકલીફ કરતો હશે, એટલે જ કદાચ આ રીચાર્જેબલ રેકેટ, કે જે કીમતી માનવ કલાકો ખર્ચી મચ્છરોને શોક આપવા માટે વપરાતા હશે. પણ મચ્છરોને દાદ તો આપવી ઘટે કારણ કે, ‘પુલિસને તુમ્હે ચારો ઓર સે ઘેર લિયા હૈ’નો પડકાર કરનારા પોલીસોને એમણે એવા ઘેર્યા છે કે સામાન્ય રીતે ભીડ પર લાઠીચાર્જ કરનારા જવાનો આજકાલ મચ્છરોના ટોળા પર રેકેટ ચાર્જ કરતાં જોવા મળે છે.